หลังกินยาคุมได้กินถั่วลิสงเข้าไป จะมีผลต่อยาคุมไหมคะ เพราะทานยาคุมเม็ดแรกวันนี้ แล้วมีอะไรบ้างคะที่ห้ามทานกับยาคุม
สวัสดีค่ะ อาหารและเครื่องดื่มต่างๆ หากทานก่อนหรือหลังยาคุมกำเนิด หรือแม้แต่ทานพร้อมกัน (ในปริมาณที่ไม่มากจนเกินไป)ไม่ได้มีผลต่อการลดประสิทธิภาพของยาคุมกำเนิดแต่อย่างใดสำหรับปัจจัยอื่นๆ ที่จะทำให้ประสิทธิภาพของยาคุมกำเนิดลดลงชัดเจน ได้แก่ มีอาเจียน ท้องเสียหรือถ่ายบ่อย ยาหมดอายุ ยาเสื่อมสภาพจากการเก็บที่ไม่ถูกต้อง การลืมทานยาเป็นบางวัน หรือทานยาไม่ตรงเวลาในแต่ละวันส่วนยาที่จะมีผลทำให้ประสิทธิภาพของการคุมกำเนิดลดลงชัดเจน คือ ยาปฏิชีวนะ rifampin, griseofluvin, ketoconazole ยากันชักต่าง ๆ ได้แก่ carbamazepine, phenytoin, topiramate, phenobarbital, oxcarbazepine, felbamate ยาต้านเชื้อไวรัส HIV ได้แก่ darunavir, efavirenz, lopinavir, nevirapine เป็นต้น